গজরাজ রাও
গজরাজ রাও একজন ভারতীয় অভিনেতা যিনি মূলত হিন্দি চলচ্চিত্রে অভিনয় করে থাকেন। তিনি হাস্যরসাত্মক নাট্যধর্মী বাধাই হো (২০১৮) চলচ্চিত্রে অভিনয়ের জন্য খ্যাতি অর্জন করেন এবং এই কাজের জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার অর্জন করেন। ১৯৯৪ সালে শেখর কাপুরের ব্যান্ডিট কুইন-এ ছোট একটি চরিত্রে অভিনয়ের মধ্য দিয়ে চলচ্চিত্রে আগমনের পর তিনি অসংখ্য চলচ্চিত্র ও ওয়েব ধারাবাহিকে অভিনয় করেছেন। তিনি তালবার (২০১৫), ব্ল্যাকমেইল (২০১৮) ও টিভিএফের ফাদার্স ও টেক কনভার্সেশন্স উইথ ড্যাড-এ অভিনয়ের জন্য সুপরিচিত।